Władysław Gomułka

Władysław GOMUŁKA (naskiĝis la 6-an de februaro 1905, mortis la 1-an de septembro 1982) estis pola komunisma politikisto. 

Lia profesio estis origine seruristo. Ekde 1926 li estis ano de la ne-leĝa Komunisma Partio de Pollando, ekde 1942 tiu de la posteula partio, la Pola Laborista Partio. Li estis ano en la Centra Komitato (1942-1948) kaj la Politika Komitato (1944-1948). Li estis la unua viculo de la ĉefministro (1944-1949) poste ĉef-sekretario de la Centra Komitato (1945-48). Ĉar li ne obeis centprocente al Stalin, oni forigis lin en 1948 el la komunista gvidantaro pro "dekstra, nacia dekliniĝo". Somere de 1951 li estis forigita el la partio kaj arestita  en kuracloko Krynica fare de komunistaj funkciuloj sub gvido de kolonelo Józef Światło. Li liberiĝis nur post morto de Stalin en decembro de 1954. Li reaniĝis en la Laborista Partio en aŭgusto de 1956 kaj en oktobro samjare, oni elektis lin kiel la ĉefulon de la kompartio (1956-70). En 1970 li ordonis pafi al la senarmilaj homoj en Gdansk (multaj mortis) kaj pro tio li estis denove forigita el la posteno kaj oni pensiigis lin.

Interesaĵoj
Dum la 8-a pinta kunveno de Pola Unuiĝinta Laborista Partio neatendite alvenis al Varsovio soveta delegitaro kun Nikita Ĥruŝĉov, kaj rezidantaj en Pola Popola Respubliko trupoj de la Soveta Armeo kun tankoj komencis alproksimiĝi al la ĉefurbo. En tiuj cirkonstancoj la 19-an de oktobro 1956 Władysław Gomułka iĝis ĝenerala sekretario.

Vidu ankaŭ
 Pola ribelo de Decembro 1970

Kategorio:Polaj komunistoj
Kategorio:Polaj ateistoj
Kategorio:Polaj politikistoj
Kategorio:Kontraŭintelektismo
Kategorio:Personoj de la Malvarma milito
Kategorio:Antisemitismo en Pollando
Kategorio:Kontraŭkatolikismo en Pollando
Kategorio:Seruristoj